Rezultate alegeri locale și europarlamentare 2024. Suspans privind datele finale. BEC a respins cererea pentru anularea alegerilor din Sectorul 1
La mai bine de patru zile de când s-au încheiat alegerile locale și europarlamentare, Biroul Electoral Central nu a comunicat datele finale ale celor două scrutinuri. Miercuri seară, potrivit ultimei comunicări făcute de autoritatea electorală privind rezultatele parțiale, Partidul Social Democrat a obținut 37,63% dintre voturile pentru funcțiile de primar, Partidul Național Liberal - 32,27% și Alianța pentru Unirea Românilor - 6,38%.